text: Tayta gubirnadur, huk runawanmi tuparqani, kargayuq asnukunata qatichkarqa. Uqhusqa qarakunatam kargan karqa, kabrapa qaranhina warkurayarqa, chakinmantapas yaku sut'uchkarqa. Yaqa chunka iskayniyuq qarakunam karqa. Chay runapa uyanta qawaykuptiyqa manch'achiqhinam karqa, taqsalla, mana allin p'achasqa; paypas kinrayllamanta qawaykuwaspa asnunta phawaykachirqa. ¿Imatataq yachayta munachkankichik, taytay? Chayllatam rikurqani. Kunantaq, tayta gubirnadur, ripunaymi kachkan. ¡Hikutaykusaq!– nispas nisqa waynaqa.